als_Latn dik_Latn ron_Latn
Edi Rama “bën kurban” 2 drejtorët e LSI-së për të arritur paktin me Bashën
PS-ja dhe PD-ja publikuan sot marrëveshjen e plotë Rama-Basha. Sipas kësaj marrëveshjeje, do shtyhet data e votimit me 1 javë, pra do të votohet më 25 qershor. Pakti parashikon që PD-ja do “të marrë” drejtimin e 6 ministrive, disa drejtorëve të rëndësishëm, si të ALUIZNI, OSHEE, Burgjeve dhe Hipotekës si dhe drejtimin e KQZ-së dhe Avokatit të Popullit.
Duket se të paktën një nga pikat e marrëveshjes me Bashën, shkel paktin e koalicionit me LSI-në e Metës, tani nën drejtimin e Petrit Vasilit. Kreu i Hipotekës dhe ai i Burgjeve sipas marrëveshjes së ASHEE i takonin Lëvizjes Socialiste për Integrim dhe këto poste, Rama ka vendosur t’ja heqë Metës për t’ja dhënë Bashës. Ditët në vijim, pritet që Ilirjan Muho dhe Miklovan Kopani të shkarkohen nga kreu i qeverisë.
als_Latn als_Latn als_Latn